
BILJEŠKE UZ FINANCIJSKE IZVJEŠTAJE
ZA RAZDOBLJE
I - VI 2026.

Izvještaj o prihodima i rashodima, primicima i izdacima
Bilješka 1.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6
	PRIHODI POSLOVANJA (šifre 61+62+63+64+65+66+67+68)
	6
	27.201.153,50
	36.284.770,70
	133,4

	3
	RASHODI POSLOVANJA (šifre 31+32+34+35+36+37+38)
	3
	24.238.014,95
	24.263.859,15
	100,1

	
	VIŠAK PRIHODA POSLOVANJA (šifre 6-Z005)
	X001
	2.963.1385,55
	12.020.911,55
	42,8

	7
	Prihodi od prodaje nefinancijske imovine (šifre 71+72+73+74)
	7
	75.485,28
	217.793,74
	288,5

	4
	Rashodi za nabavu nefinancijske imovine (šifre 41+42+43+44+45)
	4
	10.003.901,52
	15.530.295,31
	155,2

	
	MANJAK PRIHODA OD NEFINANCIJSKE IMOVINE (šifre 4-7)
	Y002
	9.928.416,23
	15.312.501,57
	154,2

	8
	Primici od financijske imovine i zaduživanja (šifre 81+82+83+84+85)
	8
	4.437.927,53
	2.630.369,66
	59,3

	5
	Izdaci za financijsku imovinu i otplate zajmova (šifre 51+52+53+54+55)
	5
	463.407,70
	1.684.513,79
	363,5

	
	VIŠAK PRIMITAKA OD FINANCIJSKE IMOVINE I ZADUŽIVANJA (šifre 8-5)
	X003
	3.974.519,83
	945.855,87
	23,8

	
	MANJAK PRIHODA I PRIMITAKA (šifre Y345-X678)
	Y005
	2.990.757,85
	2.345.734,15
	78,4



U izvještajnom razdoblju 2026. godine Prihodi poslovanja ostvareni su u iznosu od 36.284.770,70 eura što je za 33,4% više u odnosu na njihovo ostvarenje u izvještajnom razdoblju prethodne godine.  Na veće ostvarenje ove skupine prihoda najveći utjecaj ima ostvarenje skupine Pomoći iz inozemstva i od subjekata unutar općeg proračuna koja je ostvarena u iznosu od 12.191.602,01 eura što je za 85,1% više u odnosu na ostvarenje ove skupine prihoda u istom razdoblju 2025. godine, a odnosi se najvećim dijelom na Pomoći temeljem prijenosa EU sredstava u iznosu od 9.762.047,32 eura što je za 117,7% više nego u izvještajnom razdoblju 2025. godine. Rashodi poslovanja su ostvareni u iznosu od 24.263.859,15 eura što je na razini ostvarenja prethodne godine. Prihodi od prodaje nefinancijske imovine ostvareni su u iznosu od 217.793,74 eura što je za 188,5% više u odnosu na njihovo ostvarenje u izvještajnom razdoblju 2025. godine kada je ova skupina iznosila 75.485,29 eura.  Razlog tome je veće izvršenje prihoda od prodaje zemljišta u vlasništvu grada u iznosu od  93.940,55 eura kao i prihoda od prodaje građevinskih objekata koji su ostvareni u iznosu od 123.853,19 eura. Rashodi za nabavu nefinancijske imovine izvršeni su u iznosu od 15.530.295,31 eura i veći su za 55,2% u odnosu na isto razdoblje prethodne godine kada je njihovo ostvarenje iznosilo 10.003.901,52 eura. Ovo povećanje rashoda za nabavu nefinancijske imovine rezultat je prije svega povećane skupine Rashodi za nabavu proizvedene dugotrajne imovine koja je izvršena u iznosu od 10.756.751,07 eura i veća je za 51% u odnosu na izvršenje iste skupine rashoda u izvještajnom razdoblju 2025. godine. Ova skupina rashoda se prije svega odnosi na izgradnju građevinskih objekata i rashoda za nabavu postrojenja i opreme pri čemu se ostvarenje rashoda za građevinske objekte odnosi najvećim dijelom na veće rashode za izgradnju Osnovne škole Luščić, dogradnju Osnovne škole Turanj i Osnovne škole Mahično, na izgradnju sportskih dvorana Osnovne škole Rečica i Osnovne škole Braća Seljan, na izgradnju dječjeg vrtića Luščić i na izgradnju objekata sportske i komunalne infrastrukture. Povećani su i rashodi skupine Rashodi za dodatna ulaganja na građevinskim objektima koja je izvršena u iznosu od 4.123.335,66 eura što je za 49,5% više u odnosu na izvršenje ove skupine rashoda u izvještajnom razdoblju 2025. godine, a odnosi se najvećim dijelom na cjelovitu i energetsku obnovu zgrade Hrvatskog doma, na obnovu Osnovne škole Dragojla Jarnević koja je oštećena u potresu i na dodatna ulaganja na objektima NK Ilovac. U odnosu na izvještajno razdoblje 2025. godine povećani su i rashodi skupine Rashodi za nabavu neproizvedene dugotrajne imovine i iznose 650.208,58 eura što je za 5,3 puta više u odnosu na izvršenje 2025. godine, a odnose se najvećim dijelom na rashode za kupnju zemljišta za projekte komunalne infrastrukture, ali i na rashode za nematerijalnu imovinu (ulaganja u tuđu imovinu). Skupina Primici od financijske imovine i zaduživanja ostvarena je u izvještajnom razdoblju 2026. godine u iznosu od 2.630.369,66 eura što je za 40,7% manje u odnosu na ostvarenje ove skupine prihoda u 2025. godini, a odnose se na korištenje kreditnih sredstava za projekte: izgradnja dječjeg vrtića Luščić kod HBOR-a, ITU projekte kod Zagrebačke banke (izgradnja prometnice Luščić i prometnica Zagrad Gaj), sanaciju pothodnika kod Zagrebačke banke, izgradnju sportske infrastrukture kod Privredne banke Zagreb i za osnovne škole (izgradnja sportskih dvorana Osnovne škole Rečica i Braća Seljan, dogradnja Osnovne škole Mahično) kod Karlovačke banke. Izdaci za financijsku imovinu i otplate zajmova izvršeni su u iznosu od 1.684.513,79 eura i veći su 3,6 puta u odnosu na njihovo izvršenje 2025. godine kada je ova skupina rashoda izvršena u iznosu od 463.407,70 eura, a ovo povećanje izdataka rezultat je najvećim dijelom izvršenog povrata kratkoročnog zajma Zagrebačkoj banci d.d. u iznosu od 1,0 mil. eura. 
U prvih šest mjeseci 2026. godine ostvaren je manjak prihoda i primitaka u iznosu od 2.345.734,15 eura koji je rezultat manjka prihoda od nefinancijske imovine. Na povećanje manjka u prvih šest mjeseci 2026. godine utjecao je i povrat poreza na dohodak po godišnjoj prijavi u iznosu od 3.291.022,71 eura za koji nam je odobrena odgoda plaćanja na tri mjeseca te koji smo morali knjižiti kao obvezu na 276 i smanjenje prihoda od poreza na dohodak. 


Izvještaj o obvezama
Bilješka 2.
	Račun iz rač. plana
	Opis stavke
	Šifra
	Iznos
	Indeks (%)

	
	Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27)
	V007
	551.759,10
	-



Stanje dospjelih obveza na kraju izvještajnog razdoblja na obrascu Obveze iznosi 551.759,10 eura, a najvećim dijelom se odnosi na obveze na nabavu nefinancijske imovine koje su izvršene u iznosu od 441.747,96 eura (prekoračenje valute plaćanja) i to najčešće zbog kašnjenja u dostavi računa od strane dobavljača ili zbog dužeg postupka kontrole i obrade ulaznih računa u nadležnim upravnim odjelima.




Izvor 563
Europski fond za regionalni razvoj
Projekti se provode kroz sljedeće programe:
Park Grabrik
GIFTSNET
ZEB4ZEN
CITYWALK
INFIRE
INTEGRIRANI TERITORIJALNI PROGRAM
 
Izvor 581
NPOO – Nacionalni plan oporavka i otpornosti 2021.–2026.
(financirano kroz Mehanizam za oporavak i otpornost – bespovratna sredstva)
U okviru Nacionalni plan oporavka i otpornosti 2021-2026 provode se projekti usmjereni na razvoj obrazovne infrastrukture i cjelovitu i energetsku obnovu zgrada javne namjene: 
Dogradnja OŠ Mahično
Izgradnja DV Luščić
Dogradnja OŠ Rečica
Dogradnja OŠ Turanj
Izgradnja dvorane  OŠ B.Seljan
Izgradnja OŠ Luščić
Konstruktivna obnova Hrvatski dom
Konstruktivna obnova Dragojla Jarnević

IZVOR 561/5.0.12.
Pomoćnici u nastavi VII







